
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative, trimis Comisiei pentru muncă şi protecţie socială în procedură de urgenţă, cu adresa nr.PLx.584/2017 din 18 decembrie 2017, pentru dezbatere şi examinare în fond.


PREŞEDINTE,
ADRIAN SOLOMON

Parlamentul României
Camera Deputaţilor

Comisia pentru muncă şi protecţie socială

	Bucureşti,
	11 decembrie 2019

	Nr.
	4c-9/584


	
R A P O R T
asupra proiectului de Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative

În conformitate cu prevederile art.94 şi 114 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.PLx.584/2017 din 18 decembrie 2017, cu dezbaterea pe fond, în procedură  de urgenţă, a proiectului de Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative.

Proiectul de lege are ca obiect de reglementare aprobarea Ordonanţei de urgenţă a Guvernului nr.82/2017 pentru modificarea și completarea unor acte normative, care prevede stabilirea unor măsuri referitoare la pensionarii sistemului public de pensii, măsuri asupra  participanților la fondurile private de pensii, măsuri privind cuantumul minim al indemnizației pentru creșterea copilului,  eliminarea restricțiilor în ceea ce privește negocierea colectivă cât și modificarea nivelului indemnizației sociale pentru pensionari.

Proiectul de lege a fost adoptat de Senat în şedinţa din 13 decembrie 2017.


La întocmirea prezentului raport, Comisia a avut în vedere:
· avizul favorabil al Consiliului Legislativ (nr.949/09.11.2017)
· avizul negativ al Consiliului Economic şi Social (nr.5120/31.10.2017)
· avizul favorabil al Comisiei pentru buget, finanţe şi bănci (nr.4c-2/1249/21.02.2018)
· avizul favorabil al Comisiei pentru sănătate şi familie (nr.4c-8/32/07.02.2018)
· avizul favorabil al Comisiei pentru apărare, ordine publică şi siguranţă naţională (nr.4c-12/1246/13.02.2018)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/634/07.02.2018)
· avizul favorabil al Comisiei pentru egalitatea de şanse pentru femei şi bărbaţi (nr.4c-17/12.02.2018)

La dezbaterile care au avut loc în şedinţa comisiei din 10.12.2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
-doamna Ioana Constantin –Secretar de Stat, Ministerul Muncii și Protecției Sociale
-doamna Mihaela Grecu- director, Ministerul Muncii și Protecției Sociale
-doamna Georgeta Juganaru-director, Ministerul Muncii și Protecției Sociale

La lucrările comisiei şi-au înregistrat prezenţa 23 deputaţi, din totalul de 23 membri ai comisiei.
Raportul comisiei a fost adoptat cu unanimitate de  voturi. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 



			PREŞEDINTE,						SECRETAR,
			Adrian Solomon						Violeta Răduţ











Întocmit,
[bookmark: OLE_LINK1][bookmark: OLE_LINK2]Consilier parlamentar Adriana Breazu






ANEXA NR.1

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
ordonanţă
	Text
adoptat de Senat
	 Text adoptat de comisie

	Motivare

	1. 
	
	
Titlul legii

Lege privind aprobarea Ordonanţei de urgenţă Guvernului nr.82/2017 pentru modificarea şi completarea unor acte normative

	


Lege privind aprobarea Ordonanţei de urgenţă a Guvernului nr.82/2017 pentru modificarea şi completarea unor acte normative

	

Pentru corectarea unei erori materiale.

	2. 
	
	
Articol unic. - Se aprobă Ordonanţa de urgenţă Guvernului nr.82 din 8 noiembrie 2017 pentru modificarea şi completarea unor acte normative, publicată în Monitorul Oficial al României, Partea I, nr.902 din 16 noiembrie 2017, cu următoarele modificări:

	
Articol unic. - Se aprobă Ordonanţa de urgenţă a Guvernului nr.82 din 8 noiembrie 2017 pentru modificarea şi completarea unor acte normative, publicată în Monitorul Oficial al României, Partea I, nr.902 din 16 noiembrie 2017, cu următoarele modificări:


	

Pentru corectarea unei erori materiale.

	3. 
	
Titlul ordonanţei

Ordonanţă de urgenţă pentru modificarea şi completarea unor acte normative
	
Nemodificat 
	
Nemodificat 
	

	4. 
	
Art.I. - (1) Începând cu data de 1 iulie 2018, prin derogare de la prevederile art. 102 alin. (2) din Legea nr. 263/2010 privind sistemul unitar de pensii publice, cu modificările şi completările ulterioare, valoarea punctului de pensie se majorează cu 10% şi este de 1.100 lei. 

(2) Prin derogare de la prevederile art. 1 alin. (2) din Ordonanţa de urgenţă a Guvernului nr. 6/2009 privind instituirea pensiei sociale minime garantate, aprobată prin Legea nr. 196/2009, cu modificările ulterioare, în perioada 1 iulie- 31 decembrie 2018 nivelul indemnizaţiei sociale pentru pensionari este de 640 lei.


	
	
Nemodificat 
	

	5. 
	
Art.II. - Alineatul (3) al articolului 43 din Legea nr.411/2004 privind fondurile de pensii administrate privat, republicată, cu modificările și completările ulterioare, publicată în Monitorul Oficial al României, Partea I, nr. 482 din 18 iulie 2007, se modifică şi va avea următorul cuprins:
„(3) Începând cu data de 1 ianuarie 2018 cota de contribuţie la fondul de pensii este de 3,75%.”

	
	
Nemodificat 
	

	6. 
	
Art.III. - Alineatul (2) al articolului 6 din Ordonanţa de urgenţă a Guvernului nr. 9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative, publicată în Monitorul Oficial al României, Partea I, nr.79 din 30 ianuarie 2017, aprobată cu modificări şi completări prin Legea nr.115/2017, se abrogă.
	
	
Nemodificat 
	

	7. 
	
Art.IV. - Începând cu drepturile lunii ianuarie 2018, Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr. 830 din 10 decembrie 2010, aprobată cu modificări prin Legea nr. 132/2011, cu modificările şi completările ulterioare, se modifică şi se completează după cum urmează:


1. La articolul 2, alineatul (2) se modifică şi va avea următorul cuprins: 
„(2) Cuantumul indemnizaţiei lunare prevăzute la alin. (1) este de 85% din media veniturilor nete realizate în ultimele 12 luni din ultimii 2 ani anteriori datei naşterii copilului. Cuantumul minim al indemnizaţiei lunare nu poate fi mai mic decât suma rezultată din aplicarea unui coeficient de multiplicare de 2,5 la valoarea indicatorului social de referinţă, iar cuantumul maxim al acesteia nu poate depăşi valoarea de 8.500 lei.”

	
	
1. La articolul IV punctul 1, alineatul (2) al art. 2 se modifică și va avea următorul cuprins:














(2) Indemnizaţia lunară prevăzută la alin. (1) se stabileşte în cuantum de 85% din media veniturilor nete realizate în ultimele 12 luni din ultimii 2 ani anteriori datei naşterii copilului şi nu poate fi mai mică de 85% din cuantumul salariului minim brut pe ţară garantat în plată.”

Membrii comisiei
	



















Considerăm că este necesară corelarea față de salariul minim brut pe țară și nu față de ISR.
ISR este menținut de actuala guvernare la valoarea din anul 2010, respectiv 500 lei și nu a existat un an în care să se dea HG pentru majorarea acestuia.
Astfel este necesară încurajarea creșterii natalității și considerăm că forma propusă este de natură a încuraja femeile de carieră pentru a avea cel puțin un copil.


	8. 
	
2. La articolul 2, după alineatul (2) se introduce un nou alineat, alineatul (21), cu următorul cuprins: 
„(21) Valoarea indicatorului social de referinţă este cea prevăzută la art. 331 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.”

	
	

nemodificat
	

	9. 
	
3. Articolul 5 se modifică şi va avea următorul cuprins: 
„Art.5.- Cuantumul indemnizaţiei lunare prevăzute la art.2 alin.(2) se majorează cu suma rezultată din aplicarea unui coeficient de multiplicare de 2,5 la valoarea indicatorului social de referinţă pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.”

	
	
2. La articolul IV punctul 3, art. 5 se modifică și va avea următorul cuprins:

”Art.5. - Nivelul indemnizaţiei lunare prevăzute la art. 2 alin. (2) se majorează cu 85% din cuantumul salariului minim brut pe ţară garantat în plată pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.”

Autor:Membrii comisiei
	Considerăm că este necesară corelarea față de salariul minim brut pe țară și nu față de ISR.
ISR este menținut de actuala guvernare la valoarea din anul 2010, respectiv 500 lei și nu a existat un an în care să se dea HG pentru majorarea acestuia.
Astfel este necesară încurajarea creșterii natalității și considerăm că forma propusă este de natură a încuraja femeile de carieră pentru a avea cel puțin un copil.

	10. 
	
4. La articolul 9, alineatul (4) se modifică şi va avea următorul cuprins: 
„(4) Pe perioada suprapunerii situaţiilor prevăzute la alin. (2), cuantumul indemnizaţiei lunare prevăzut la art. 2 alin. (2) se majorează cu suma rezultată din aplicarea unui coeficient de multiplicare de 2,5 la valoarea indicatorului social de referinţă, pentru fiecare dintre copii, începând cu cel de-al doilea.”

	
	3. La articolul IV punctul 4, alineatul (4) al art. 9 se modifică și va avea următorul cuprins:

“(4) Pe perioada suprapunerii situaţiilor prevăzute la alin. (2), cuantumul indemnizaţiei lunare se majorează cu 85% din cuantumul salariului minim brut pe ţară garantat în plată, pentru fiecare dintre copii, începând cu cel de-al doilea.”

Autori:Membrii comisiei
	Considerăm că este necesară corelarea față de salariul minim brut pe țară și nu față de ISR.
ISR este menținut de actuala guvernare la valoarea din anul 2010, respectiv 500 lei și nu a existat un an în care să se dea HG pentru majorarea acestuia.
Astfel este necesară încurajarea creșterii natalității și considerăm că forma propusă este de natură a încuraja femeile de carieră pentru a avea cel puțin un copil.


	11. 
	
Art.V. - Articolul 97 din Legea nr. 196/2016 privind venitul minim de incluziune, publicată în Monitorul Oficial al României, Partea I, nr. 882 din 3 noiembrie 2016, se modifică şi va avea următorul cuprins:
„Art.97. - Prezenta lege intră în vigoare la data de 1 aprilie 2019, cu excepţia art. 95, care intră în vigoare la data de 1 februarie 2019.”


	
	
nemodificat
	



	12. 
	
Art.VI. - Începând cu data de 1 ianuarie 2018, articolul 31 din Legea nr. 223/2015 privind pensiile militare de stat, publicată în Monitorul Oficial al României, Partea I, nr. 556 din 27 iulie 2015, cu modificările şi completările ulterioare, se modifică şi va avea următorul cuprins:
„Art.31. - (1) Cota de contribuţie individuală la bugetul de stat este egală cu cota de contribuţie de asigurări sociale prevăzută la art. 138 lit. a) din Legea nr.227/2015 privind Codul fiscal, cu modificările şi completările ulterioare.
(2) Termenele de declarare şi de plată a sumelor reprezentând contribuţiile individuale la bugetul de stat sunt cele prevăzute de legislaţia fiscală pentru declararea şi plata contribuţiilor de asigurări sociale.”


	
	
nemodificat
	

	13. 
	
Art.VII alin.(1) şi (2)


Art.VII. - (1) Prin derogare de la prevederile art. 129 alin. (1) din Legea dialogului social nr.62/2011, republicată, cu modificările şi completările ulterioare, în unităţile în care nu există încheiat contract/acord colectiv de muncă, iniţierea negocierii colective este obligatorie, pentru punerea în aplicare a prevederilor Ordonanţei de urgenţă a Guvernului nr. 79/2017 pentru modificarea şi completarea Legii nr. 227/2015 privind Codul fiscal.
(2) Prin derogare de la prevederile art. 129 alin. (3) şi (5) din Legea nr. 62/2011, republicată, cu modificările şi completările ulterioare, pentru punerea în aplicare a prevederilor Ordonanţei de urgenţă a Guvernului nr. 79/2017 este obligatorie negocierea colectivă a actelor adiţionale la contractele şi acordurile colective de muncă în vigoare. 

(3) În aplicarea prevederilor alin.(1)-(2) şi prin derogare de la prevederile art. 135 alin. (1) lit.a) din Legea nr. 62/2011, republicată, cu modificările şi completările ulterioare, în unităţile în care nu există sindicat reprezentativ afiliat la o federaţie reprezentativă la sectorul de activitate, la negocierea contractelor/ acordurilor colective de muncă sau a actelor adiţionale, după caz, pot participa reprezentanţi ai federaţiei sindicale, în baza mandatului sindicatului, împreună cu reprezentanţii salariaţilor.
(4) În aplicarea prevederilor alin.(1)-(2) şi prin derogare de la prevederile art. 135 alin. (1) lit. b) din Legea nr. 62/2011, republicată, cu modificările şi completările ulterioare, în unităţile în care nu există sindicat la negocierea contractelor/acordurilor colective de muncă sau a actelor adiţionale, după caz, pot participa reprezentanţii salariaţilor împreună cu un reprezentant al unei federaţii reprezentative la sectorul de activitate sau a unei confederaţii sindicale reprezentative la nivel naţional, la invitaţia reprezentanţilor salariaţilor.
(5) Prevederile alin.(1)-(4) se aplică în perioada 20 noiembrie-20 decembrie 2017.

	
1. La articolul VII, alineatele (1) şi (2) vor avea următorul cuprins:
„Art.VII. -  (1) Potrivit prevederilor art.129 alin.(1) din Legea dialogului social nr.62/2011, republicată, cu modificările şi completările ulterioare, iniţierea negocierii colective este obligatorie, pentru punerea în aplicare a prevederilor Ordonanţei de urgenţă a Guvernului nr.79/2017 pentru modificare şi completarea Legii nr.227/2015 privind Codul fiscal.



(2) Prin derogare de la prevederile art.129 alin.(3) şi (5) din Legea nr.62/2011, republicată, cu modificările şi completările ulterioare, pentru punerea în aplicare a prevederilor Ordonanţei de urgenţă a Guvernului nr.79/2017 este obligatorie negocierea colectivă numai la nivel de unitate, cu excepţia cazului în care unitatea are mai puţin de 21 de angajaţi.”

2. La articolul VII, alineatele (3) şi (4) se abrogă.



































3. La articolul VII, alineatul (5) va avea următorul cuprins:
„(5) Prevederile alin.(1) şi (2) se aplică în perioada 20 noiembrie – 20 decembrie 2017.”


	
se elimină 

Autori:Membrii comisiei






























Punctul 2 se elimină 

Autori:Membrii comisiei


































Punctul 3 se elimină

Autori:Membrii comisie
	
Pentru respectarea normelor de tehnică legislativă, întrucât ordonanţa de urgenţă şi-a produs efectele. Art.VII şi-a încetat aplicabilitatea, ca atare nu îi mai pot fi aduse modificări.

























Pentru respectarea normelor de tehnică legislativă, întrucât ordonanţa de urgenţă şi-a produs efectele. Art.VII şi-a încetat aplicabilitatea, ca atare nu îi mai pot fi aduse modificări.













ANEXA NR.2

AMENDAMENTE RESPINSE

În urma dezbaterilor, Comisia a respins următoarele amendamente:

	Nr. crt.
	Text
iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
Art.IV pct.2

2. La articolul 2, după alineatul (2) se introduce un nou alineat, alineatul (21), cu următorul cuprins: 
„(21) Valoarea indicatorului social de referinţă este cea prevăzută la art. 331 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.”

	
Art.V se elimină.

Membrii PNL din comisie + deputaţii Mara Mareş şi Pavel Popescu
	
1. 
2.nu se justifică eliminarea

	

	2. 
	
Art.V. - Articolul 97 din Legea nr. 196/2016 privind venitul minim de incluziune, publicată în Monitorul Oficial al României, Partea I, nr. 882 din 3 noiembrie 2016, se modifică şi va avea următorul cuprins:
„Art.97. - Prezenta lege intră în vigoare la data de 1 aprilie 2019, cu excepţia art. 95, care intră în vigoare la data de 1 februarie 2019.”



	
Art.V se elimină.

Membrii PNL din comisie + deputaţii Mara Mareş şi Pavel Popescu
	1. Prin eliminarea articoului V se revine la forma ce era a articolului 97 din Legea 196/2016, respectiv :
”Art. 97 - Prezenta lege intră în vigoare la data de 1 aprilie 2018, cu excepţia art. 95, care intră în vigoare la data de 1 februarie 2018”.
Guvernul Tudose ar trebui să respecte legea și să nu mai amâne și să proroge termene. Sistemul informatic trebuia să fie deja pus la punct, mai ales datorită faptului că legea a fost dată în anul 2016. Deci 2 ani ar trebui să fie de ajuns pentru ca un sistem informatic să fie actualizat, iar ajutoarele sociale trebuie să fie centralizate. 
Trebuie să încurajăm munca și ca oamenii beneficiari de aceste ajutoare să meargă și să-și întrețină familiile, nu să se bazeze numai pe stat și nu să facă o carieră din acest fapt (avem oameni în România ce au făcut carieră cu privire la modul ”cum să trăim bine pe banii statului și să nu lucrăm”).
2.nu se justifică

